MUNICIPIUL SATU MARE

CABINET VICEPRIMAR
Nr. 59635/19.10.2026
Băbțan Raul - Gabriel, Viceprimar al Municipiului Satu Mare,

În temeiul prevederilor art. 136 alin. (1) din OUG nr. 57/2019 privind Codul administrativ, cu modificările și completările ulterioare, îmi exprim inițiativa în promovarea unui proiect de hotărâre având ca obiect „aprobarea vânzării unui imobil - teren situat în Municipiul Satu Mare, str. Barbu Ștefănescu Delavrancea nr. 13/A” în susținerea căruia formulez prezentul:
REFERAT DE APROBARE

Prin cererea înregistrată la Primăria Municipiului Satu Mare sub                                                          nr. 18094/17.03.2023, numiții Balla Otto - Erwin și Balla Melinda - Ágota, solicită cumpărarea terenului în suprafață de 49 mp, reprezentând cota                        de 49/299 părți din imobilul înscris în CF nr. 175765 Satu Mare (nr. CF vechi 197 Satu Mare) identificat prin nr. topografic 1713/2, aferent imobilului – casă, situat în municipiul Satu Mare, str. Barbu Ștefănescu Delavrancea nr. 13/A.

În susținerea solicitării, a fost depusă documentația cadastrală intitulată „Plan de amplasament și delimitare a imobilului”, vizată de O.C.P.I. Satu Mare sub nr. 16070/21.02.2023 și întocmită de persoană fizică autorizată A.N.C.P.I.,                           ing. Szabo Andrei Alexandru. Conform documentației cadastrale, pe terenul identificat cu nr. topografic 1713/2 este edificată o construcție cu destinația                    de casă de locui, notată C1, având regimul de înălțime P+1, situată în municipiul               Satu Mare, str. Barbu Ștefănescu nr. 1/A.

Conform memoriului tehnic întocmit de persoană fizică autorizată A.N.C.P.I. ing. Szabo Andrei Alexandru, terenul care face obiectul prezentului proiect de hotărâre este împrejmuit pe acesta fiind edificată construcția petenților.
Potrivit înscrierilor din CF nr. 175765 Satu Mare (nr. CF vechi 197                        Satu Mare) sub nr. top 1713/2, numiții Balla Otto - Erwin și Balla Melinda - Ágota, dețin un drept de proprietate asupra casei și asupra unei cote de 250/299 părți din teren, iar diferența de teren se află în proprietatea privată a Statului Român prin Municipiul Satu Mare.
Din Certificatele de atestare fiscală pentru persoane fizice emise de Direcția de Impozite și Taxe Locale Satu Mare, reiese faptul că imobilul proprietatea petenților (teren cu casă) și terenul care face obiectul vânzării sunt înregistrate în evidențele fiscale.
Din punct de vedere juridic, nu s-a identificat existența vreunui litigiu pe rolul instanțelor judecătorești pentru terenul care face obiectul prezentului proiect de hotărâre.

După verificarea evidențelor din punct de vedere a legilor proprietății,                   s-a constatat faptul că imobilul în cauză nu a făcut obiectul unor cereri de revendicare în temeiul Legii nr. 10/2001 și nu figurează ca fiind solicitat în temeiul legilor fondului funciar.
Documentația a fost completată cu declarații pe proprie răspundere prin care petenții își dau acordul cu privire la cumpărarea terenului în conformitate cu prevederile art. 364 din O.U.G. nr. 57/2019 privind Codul administrativ, cu modificările și completările ulterioare și declară că nu au cunoștință de existența vreunui litigiu pe rolul instanțelor de judecată privind imobilul în cauză.
Ca urmare a considerentelor de mai sus se propune vânzarea în favoarea petenților Balla Otto - Erwin și Balla Melinda - Ágota, a terenului în suprafață                    de 49 mp, respectiv a cotei de 49/299 părți înscris în CF nr. 175765 Satu Mare sub nr. topografic 1713/2, aferent construcției, situată în Satu Mare, strada Barbu Ștefănescu Delavrancea nr. 13/A.
Prețul de vânzare a fost stabilit conform prețurilor prevăzute în raportul                      de evaluare a terenurilor cu categoria de folosință „curți-construcții”, situate pe strada Barbu Ștefănescu Delavrancea, care constituie Anexă la Hotărârea Consiliului Local Satu Mare nr. 249/24.09.2026.
Date fiind considerentele de mai sus și fiind îndeplinite prevederile                    art. 364 din O.U.G nr. 57/2019 privind Codul administrativ, cu modificările și completările ulterioare, văzând prevederile din același act normativ potrivit cărora Consiliul local are printre atribuții privind administrarea domeniului privat și vânzarea bunurilor, supun spre analiză și aprobare Consiliului local al Municipiului  Satu Mare, prezentul proiect de hotărâre. 

